stanford-oval/wikipedia huggingface dataset:
John C. Calhoun
Aiheesta muualla

Kuvia tai muita tiedostoja aiheesta John C. Calhoun Wikimedia Commonsissa
Henkilöartikkeli John Calhounista kongressin sivuilla
Juudean ja Samarian hallintoalue

| Juudean ja Samarian hallintoalue אֵזוֹר יְהוּדָה וְשׁוֹמְרוֹן‬‬ |
| --- | --- |
 Juudean ja Samarian hallintoalue Israelin kartalla
Valtio:   Israel
Hallinto:  
 – hallinnollinen keskus:  Ariel
 – suurin kaupunki:  Modi'in Illit
Pinta-ala:  5 878 km²
Väkiluku (2016):  435 159 (vain Israelin kansalaiset)
Juudean ja Samarian hallintoalue (hepr. ‏מחוז יהודה ושומרון‎, Ezor Yehuda ve-Šomron, arab. يهودا والسامرة‎‎, Yahūdā wa-s-Sāmara) on Israelin hallituksen käyttämä nimitys Länsirannasta (Itä-Jerusalem poislukien). Välillä maan viranomaiset laskevat alueen olevan yksi Israelin hallintoalueista. Kansainvälinen yhteisö pitää kuitenkin Länsirantaa Israelin miehityksen alaisena alueena.
Aiheesta muualla

Kuvia tai muita tiedostoja aiheesta Juudean ja Samarian hallintoalue Wikimedia Commonsissa
Soba

Soba-nuudeleita zarulla.
Kake soba
Mori soba
Soba (jap. 蕎麦) on nimi japanilaisille ohuille nuudeleille, jotka valmistetaan tattarijauhoista. Sobaa tarjotaan joko viileänä kastikkeen kanssa tai kuumassa liemessä nuudelikeittona. Japanissa myös mitä tahansa ohutta nuudelia voidaan kutsua sobaksi erotuksena paksuista, vehnästä valmistetuista udon-nuudeleista.
Soba-nuudeleita tarjotaan Japanissa useissa eri tilanteissa. Ne ovat suosittu ja halpa pikaruoka esimerkiksi rautatieasemilla. Niitä tarjoillaan myös kalliissa ja erikoistuneissa ravintoloissa. Niitä valmistetaan myös kotiruokana.
Säädösten mukaan nuudeleissa pitää olla vähintään 30 prosenttia tattarijauhoja, jotta niitä voidaan kutsua sobaksi, vaikka tattaripitoisemmat nuudelit ovatkin halutumpia.
Aiheesta muualla

Kuvia tai muita tiedostoja aiheesta Soba Wikimedia Commonsissa
Soba-nuudelien valmistaminen (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Soba
Käännös suomeksi
Soaynlammas

Soaylainen lammas.
Soayn saari.
Soaynlammas on alkukantainen lammasrotu, joka elää Skotlannin länsipuolella sijaitsevalla Soayn saarella St. Kildan saaristossa.
Aiheesta muualla

Kuvia tai muita tiedostoja aiheesta Soaynlammas Wikimedia Commonsissa
Soay Sheep Society (englanniksi)
Sheep of St. Kilda (englanniksi)
Breeds of livestock: Soay sheep (englanniksi)
Soave (viini)

Soave-viinien tuotantoalue sijaitsee Soaven kaupungin ympärillä.
Soave-viinit ovat italialaisia viinejä, joita tuotetaan Soaven kaupungin seudulla Veronan kaupungin itäpuolella Venetossa Koillis-Italiassa. Soave-viinit ovat valko- tai kuohuviinejä. Viinit valmistetaan pääosin, vähintään 70-prosenttisesti Garganega-rypäleestä. Soave Classico -viinit ovat peräisin Soaven tai Monteforte d’Alponen kunnista.
Soave-viiniluokat

Laatuluokiteltuja ja nimisuojattuja Soave-viinityyppejä ovat Soave DOC-, Soave Superiore DOCG- ja Recioto di Soave DOCG -viinit.
Laatuluokan Soave DOC -viinit ovat valkoviinejä (Bianco) tai kuohuviinejä (Spumante). Niitä tuotetaan vuosittain yli 40 miljoonaa litraa 53 neliökilometrin alueella (vuonna 2014).
Soave Superiore DOCG on valkoviiniä, joka varastoidaan vähintään kuusi kuukautta ennen myyntiä. Viiniä tuotetaan 120 000 litraa vuodessa 24 hehtaarin alueella (vuonna 2014).
Recioto di Soave DOCG on kuohuviiniä tai jälkiruokaviiniä, joka valmistetaan kuivuneista rypäleistä ja jossa on vähintään seitsemän prosenttia jäännössokeria. Viiniä tuotetaan 100 000 litraa vuodessa (vuonna 2014).
Journeys to Glory

| Journeys to Glory Spandau Ballet |
| --- | --- | --- |

LP-levyn kansikuva  (ranskalainen painos)
Studioalbumin tiedot
 Studio : Jam-, Trident-, Utopia- ja The Manor -studiolla
 Julkaistu: 1981
 Formaatti: LP-levy
 Tuottaja(t): Richard James Burgess
 Tyylilaji: popmusiikki, synthpop
 Kesto: 36.30
 Levy-yhtiö: Chrysalis Records
Spandau Balletin muut studioalbumit
|   | Journeys to Glory 1981 | Diamond 1982 |
Singlet albumilta Journeys to Glory
 ”To Cut a Long Story Short” Julkaistu: 31. lokakuuta 1980  ”The Freeze” Julkaistu: 9. tammikuuta 1981  ”Muscle Bound” Julkaistu: 20. maaliskuuta 1981
Journeys to Glory on brittiläisen Spandau Ballet -yhtyeen esikoisalbumi vuodelta 1981.
Tuottaja on Richard James Burgess ja levy-yhtiö Chrysalis. LP-levyjen jakelusta on vastannut RCA.
Yhtyeen managerina on toiminut Steve Dagger.
LP-levyn levypussissa on albumin nimeen liittyvä R. Elmsin tekemä runo ja "Reformation"-kappaleeseen liittyvä sitaatti:
Shattered glass reflects elation,

Reformation. Reformation.
Kappaleet

Ääninäytteet
Äänitiedostojen kuunteluohjeet
Kaikki kappaleet ovat Spandau Balletin johtohahmo Gary Kempin tekemiä.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | To Cut a Long Story Short | 3.19 |  |  |  |  |  |  |  |
| 2. | Reformation | 4.53 |  |  |  |  |  |  |  |
| 3. | Mandolin | 4.05 |  |  |  |  |  |  |  |
| 4. | Muscle Bound | 5.06 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Age of Blows | 4.09 |  |  |  |  |  |  |  |
| 2. | The Freeze | 4.34 |  |  |  |  |  |  |  |
| 3. | Confused | 4.36 |  |  |  |  |  |  |  |
| 4. | Toys | 5.48 |  |  |  |  |  |  |  |
Singlet

To Cut a Long Story Short / (Version) (Chrysalis CHS 2473)
Muusikot

Tony Hadley – laulu, syntesoija
John Keeble – rummut
Gary Kemp – kitara, syntesoija
Martin Kemp – basso
Steve Norman – kitara
LP-levyn sisäpussissa on valokuva yhtyeestä.
Tuotantotiedot

Julkaisuvuosi: 1981
Levy-yhtiö: Chrysalis Records Limited, 12 Stratford Place, London W1N 9AF
Tuottaja: Richard James Burgess
Äänittäjät ja studiot:
John Etchells, Jam
Stephen Short, Trident
Andy Jackson, Utopia
Hugh Padgham ja Marlis Duncklau, The Manor
Miksaus: Jam, Lontoo
Design ja valokuvaus: Graham Smith
Kampaukset: Lee Andrews
Valaistus: Simon Withers
LP-levyn ranskalainen painos:
valmistaja ja jakelija: Société RCA S.A., 9. avenue Matignon – 75008 Paris
kannen valmistaja: Montreuil Offset
Aiheesta muualla

Mikko Montonen: Kysymys ei ole siitä, kuka sinä olet, vaan mitä sinulla on ylläsi. Spandau Ballet, Visage.... Soundi, 1981, 7. vsk, nro 3, s. 22–26.  Tampere:  Fanzine Oy.
Space Man

|  Space Man |
| --- | --- |

Kappaleen tiedot
Esittäjä(t):  Sam Ryder
Levy-yhtiö:  parlophone
Kesto:  3:00
Tyylilaji:  pop
Julkaistu:  22. helmikuuta 2022
Sanoittaja(t):  Sam Robinson Amy Wadge Max Wolfgang
Tuottaja(t):  Koz
Euroviisutiedot
Vuosi:  2022
Maa:  Iso-Britannia
Kieli:  englanti
Sijoitus:  2.
Pisteet:  466
Aikajärjestys
 ◄ ”Embers” (2021) 
 ”I Wrote a Song” (2023) ► 
Space Man on britannialaisen laulajan Sam Ryderin kappale. Hän edusti Isoa-Britanniaa Eurovision laulukilpailussa 2022 Torinossa.
Kappale kilpaili Euroviisujen finaalissa, jossa se sai 466 pistettä ja sijoittui toiseksi. Sijoitus oli Ison-Britannian paras sitten vuoden 1998.
Joseph Nāwahī

| Joseph Kaho‘oluhi Nāwahī |
| --- | --- |
 Nāwahī valokuvattuna oletettavasti vuonna 1890
Havaijin kuningaskunnan ulkoministeri
 1.11.1892 – 8.11.1892  
Monarkki:  Liliʻuokalani
Edeltäjä:  Samuel Parker
Seuraaja:  Mark P. Robinson
Henkilötiedot
Syntynyt: 13. tammikuuta 1842 Puna, Havaiji
Kuollut: 14. syyskuuta 1896 (54 vuotta) San Francisco, Kalifornia, USA
Ammatti:  lakimies, opettaja, poliitikko
Puoliso:  Meleana Keakahiwa (1862) Emma Nāwahī (1881–1896)
Lapset:  3
Tiedot
Puolue:  Hui Aloha ‘Āina
Uskonto:  kristinusko
Joseph Kaho‘oluhi Nāwahī (13. tammikuuta 1842 – 14. syyskuuta 1896) oli havaijilainen poliitikko, lakimies, sanomalehdenkustantaja ja taidemaalari. Nāwahīn pitkän uran vuoksi häntä pidetään edelleen vaikutusvaltaisena havaijilaisena nationalistina.
Tausta ja yksityiselämä

Nāwahī syntyi Punassa Havaijin saarella vuonna 1842. Hänen kasvatuksestaan vastasi hänen setänsä Joseph Pa‘akaula. Nāwahī aloitti koulunsa Mauilla mutta siirtyi lopulta Honolulun kuninkaalliseen kouluun. Koulujen jälkeen hän teki monenlaisia töitä toimien muun muassa opettajana, maanmittaajana, lakimiehenä ja sanomalehdenkustantajana. Nāwahīlla ei ollut lakimiehen koulutusta, vaan hän oli itseoppinut.
Uskonnolliselta vakaumukseltaan Nāwahī oli kristitty.
Nāwahī oli naimisissa kaksi kertaa. Ensimmäinen avioliittonsa hän solmi vuonna 1862 Meleana Keakahiwan kanssa. Keakahiwa kuitenkin kuoli melko pian naimisiinmenon jälkeen. Vuonna 1881 Nāwahī meni uudestaan naimisiin Emma Nāwahīn kanssa. Parille syntyi kolme poikaa.
Poliittinen ura

Ensimmäisen kerran Nāwahī valittiin Havaijin kuningaskunnan edustajainhuoneeseen vuonna 1872 Hilon vaalipiirin edustajana. Hän uusi paikkansa kahdeksan kertaa ja toimi edustajana yhteensä 20 vuoden ajan.
Nāwahī nimitettiin Havaijin ulkoministeriksi 1. marraskuuta 1892, mutta hänen virkakautensa päättyi viikon päästä.
Poliitikkona Nāwahī vastusti vastavuoroisuussopimusta Yhdysvaltain kanssa, mikä lisäsi pienen kuningaskunnan riippuvuutta Yhdysvalloista. Ennen Havaijin kuningaskunnan vallankaappausta Nāwahī oli mukana kirjoittamassa pistinperustuslakiaselvennä kumoavaa uutta perustuslakia vuonna 1893, mutta tätä ei saatettu voimaan, koska Liliʻuokalani pakotettiin luopumaan kruunusta.
Viimeiset vuodet

Vallankaappauksen jälkeen Nāwahī vaimoineen perusti uuden puolueen nimeltä Hui Aloha ‘Āina sekä sanomalehden nimeltä Ke Aloha ‘Āina. Nāwahī pidätettiin ja häntä syytettiin maanpetoksellisesta toiminnasta. Vankeus vaikutti negatiivisesti hänen terveyteensä.
Nāwahī sairastui tuberkuloosiin kesällä 1896. Hän oli saanut tartunnan oletettavasti vankeusaikanaa. Lääkäri suositteli Kalifornian ilmastoa hoidoksi, mutta tästä ei ollut apua. Nāwahī kuoli 14. syyskuuta, ja kuolinvuoteellaan hän pyysi vaimoltaan anteeksi, että oli tuonut tämän niin kauas Koti-Havaijista.
Taidemaalarina

Politiikanteon lisäksi Nāwahī myös maalasi. Hänen työnsä edustavat pääsääntöisesti realismia, ja hänen uskotaan olleen ensimmäinen havaijilainen, joka maalasi kyseisellä tyylillä.
Kunnianosoituksia

Kalākauan kuninkaallinen ritarikunta (Havaiji)
Galleria

Nāwahīn koti Hilossa.
Hilo Bay, öljymaali kankaalla, oletettavasti vuodelta 1868.
Rainbow Fall, öljymaali kankaalla, oletettavasti vuodelta 1889.
Nāwahīn hautajaissaattue.
Joroisten seutukunta

Joroisten seutukunnan sijainti Suomessa vuonna 2000.
Joroisten seutukunta oli Etelä-Savossa sijainnut Suomen seutukunta. Siihen kuuluivat seuraavat kunnat:
Heinävesi (kunta)
Joroinen (kunta)
Kangaslampi (kunta)
Seutukunta lakkautettiin vuonna 2001 ja Joroinen ja Kangaslampi siirtyivät Juvan seutukuntaan ja Heinävesi Savonlinnan seutukuntaan. Kangaslampi lakkautettiin vuonna 2005 sen yhdistyessä Varkauden kanssa, joka kuuluu Varkauden seutukuntaan ja Pohjois-Savon maakuntaan.
Etelä-Savon maakunnan seutukunnat
Joronen

Joronen on muun muassa seuraavien suomalaisten henkilöiden sukunimi:
Anne-Liisa Palmu-Joronen (s. 1958), Nokia Mobile Phonesin lakiasiainjohtaja
Hanna Joronen (s. 1991), maantiepyöräilijä
Jesse Joronen (s. 1993), jalkapallomaalivahti
Reetta Joronen (s. 2000), keskimatkojen juoksija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Joroisten seurakunta

| Joroisten seurakunta |
| --- | --- |

 tunnus :  sijainti 
 Joroisten kirkko
Tunnustuskunta:  evankelis-luterilainen
Hiippakunta:  Kuopion hiippakunta
Rovastikunta:  Rautalammin rovastikunta
Pääkirkko:  Joroisten kirkko
Perustettu:  1631
Jäsenmäärä:  3 371 (2022)
– Osuus asukkaista:  74,2 %
Kirkollisvero:  1,70 %
Kirkkoherra:  Anu Ylitolonen
Sivusto
Infobox OKNimi-testi OK: 
Joroisten seurakunta on Joroisilla Etelä-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Rautalammin rovastikuntaan. Seurakunnan kirkkoherra on Anu Ylitolonen.
Jorma Rinne

Jorma Mattias Rinne (20. huhtikuuta 1936 Sauvo – 25. toukokuuta 2003) oli suomalainen kiekonheittäjä. Rinne voitti kiekonheiton Suomen mestaruuden Joensuussa 1972 tuloksella 57,88. SM-pronssia hän sai 1970 ja 1971. Ennätyksensä 63,50 hän heitti Hämeenlinnassa kesäkuussa 1973. Tuloksellaan hän on Suomen kaikkien aikojen kymmenenneksi paras kiekonheittäjä.
Rinteen varsinainen läpimurto tapahtui vuonna 1970, jolloin hän pääsi ensimmäisen kerran yli 60 metriä (62,22) ja myös maajoukkueen vakiokalustoon. Näin vuonna 1956 alkanut kehitys (41,01) johti arvosaavutuksiin. Vuodet 1961–1969 Rinne kuului kansallisen keskitason heittäjiin. Hänen vuosittaiset tuloksensa pysyivät alle 56 metrin. Maaotteluissa Rinne esiintyi toistakymmentä kertaa.
Rinne oli Helsingin EM-kisojen 1971 kiekonheitossa kahdeksas ja Münchenin olympialaisissa 1972 yhdestoista. Seuratasolla Rinne edusti Hämeenlinnan Tarmoa vuodesta 1972. Rinteen aiemmat seurat olivat Turun Riento ja Turun Urheiluliitto. Rinne oli ammatiltaan esimies ja hänen kotikuntansa oli Hämeenlinna.
Aiheesta muualla

Jorma Rinne Tilastopaja (vaatii kirjautumisen, maksullinen palvelu).
Steve Moore

| Steve Moore> Henkilötiedot |
| --- | --- |
Syntynyt: 22. syyskuuta 1978 (ikä 46) Windsor, Ontario
Kansalaisuus:   Kanada
Jääkiekkoilija
Maila:  oikea
Pituus:  188 cm
Paino:  93 kg
Pelaajaura
Pääsarjaura:  2001–2004
Seurat:  Colorado Avalanche
NHL-varaus:  53. varaus, 1998 Colorado Avalanche
Steve Moore (s. 22. syyskuuta 1978) on kanadalainen jääkiekkoilija, joka edusti ammattilaisurallaan NHL-joukkue Colorado Avalanchea. Mooren lyhyt ura päättyi loukkaantumiseen Todd Bertuzzin lyötyä häntä nyrkillä päähän.
Moore pelasi junioriuransa Yhdysvaltojen yliopistosarjassa, edustaen Harvardin yliopistoa. Colorado Avalanche varasi Mooren NHL:n varaustilaisuuden toisella kierroksella vuonna 1998, minkä jälkeen hän pelasi vielä kaksi vuotta Harvardissa. Samaan aikaan joukkueessa pelasivat myös hänen veljensä Mark ja Dominic. Neljän yliopistokauden aikana Moore oli joukkueensa tehokkaimpia pisteentekijöitä.
Vuonna 2001 Moore siirtyi Coloradon organisaatioon, pelaten seuraavat kaksi kautta lähinnä seuran farmijoukkueessa AHL-liigan Hershey Bearsissa. Kaudella 2003–2004 Moore teki läpimurtonsa NHL:ään, ja vakiinnutti paikkansa kokoonpanossa. Maaliskuussa 2004 Coloradon ja Vancouver Canucksin kohdatessa Vancouverin Todd Bertuzzi löi Moorea takaapäin nyrkillä ohimoon ja Moore kaatui naama edellä jäähän. Tilanne oli seurausta joukkueiden edellisestä kohtaamisesta, jossa Moore taklasi Vancouverin Markus Näslundia kyynärpäällä päähän. Moore loukkaantui tilanteessa vakavasti, ja loukkaantuminen päätti lopulta hänen pelaajauransa.
Mooren ja Bertuzzin tapauksesta tuli tunnettu, sillä Bertuzzi sai syytteen pahoinpitelystä. Liiga asetti Bertuzzin 20 ottelun pelikieltoon ja siviilioikeus tuomitsi Bertuzzin vuoden ehdolliseen vankeuteen ja yhdyskuntapalveluun. Moore haastoi Bertuzzin lisäksi oikeuteen ja vaati 68 miljoonan dollarin korvauksia. Kymmenen vuoden oikeudenkäyntien jälkeen osapuolet sopivat kiistansa ja pääsivät yhteisymmärykseen korvauksista, joiden suuruutta ei kerrottu julkisuuteen.
Sulfiditeetti

Sulfiditeetti kuvaa natriumsulfidin (Na2S) määrää valkolipeässä eli sellun keittoon  sulfaattimenetelmällä  käytettävässä kemikaaliseoksessa. Valkolipeän sulfiditeetti on nykyaikaisessa massatehtaassa yleensä 35–40 %. Tällä tasolla saadaan sulfidin positiivinen vaikutus suurimmaksi osaksi hyödynnettyä. Jos sulfiditeetti nostetaan yli 40 %:n olisi se keittotuloksen kannalta vielä positiivista, mutta johtaisi liiallisiin korroosioriskeihin kemikaalien regenoinnissa.
Sulfideetti lasketaan:
{\frac {Na_{2}S}{NaOH+Na_{2}S}}\
José Siro González Bacallao

José Siro González Bacallao (9. joulukuuta 1930 Candelaria – 19. heinäkuuta 2021) oli kuubalainen roomalaiskatolinen piispa. Hänet vihittiin papiksi Pinar del Rion hiippakuntaan 28. helmikuuta 1954 ja nimitettiin sen johtoon 30. maaliskuuta 1982. Piispaksi konsekroinnin suoritti 16. toukokuuta Jaime Lucas Ortega y Alamino, jota avustivat Pedro Claro Meurice Estiu ja Fernando Ramon Prego Casal. González Bacallao toimi Pinar del Rion piispana, kunnes jäi eläkkeelle 13. joulukuuta 2006.
Justin Vaive

| Justin Vaive |
| --- | --- |

Henkilötiedot
Syntynyt: 8. heinäkuuta 1989 (ikä 35) Buffalo, New York, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  193 cm
Paino:  95 kg
Seura
Seura:  Rochester Americans
Sarja:  AHL
Pelaajaura
Pääsarjaura:  2011–
Aik. seurat:  San Antonio Rampage (AHL)   Cincinnati Cyclones (ECHL)   Greenville Road Warriors (ECHL)   Hartford Wolf Pack (AHL)   Bridgeport Sound Tigers (AHL)
NHL-varaus:  92. varaus, 2007 Anaheim Ducks
Justin Vaive (s. 8. heinäkuuta 1989 Buffalo, New York, Yhdysvallat) on yhdysvaltalainen jääkiekkoilija, joka teki kaudells 2016–2017 sopimuksen AHL-seura Rochester Americansin kanssa. Hän on Anaheim Ducksin neljännen kierroksen varaus vuodelta 2007. Hänen isänsä on entinen NHL-hyökkääjä Rick Vaive.
Ura

Vaive pelasi Miamin yliopistossa neljä kautta vuosina 2007–2011.
24. elokuuta 2011 San Antonio Rampage kiinnitti Vaiven AHL-sopimuksella.
24. heinäkuuta 2014 Vaive vuoden mittaisen sopimuksen ECHL-joukkue Greenville Road Warriorsin kanssa. 3. syyskuuta 2014 ennen kauden 2014-2015 alkua hän teki sopimuksen Road Warriorsin AHL-yhteistyöseura Hartford Wolf Packin kanssa.
2. heinäkuuta 2015 Vaive teki ensimmäisen NHL-sopimuksensa siirtyessään vapaana agenttina yhden vuoden kaksisuuntaisella sopimuksella New York Islandersiin. Vaive pelasi kuitenkin koko kauden 2015–2016 Islandersin farmiseurassa Bridgeport Sound Tigersissa, jossa hän teki 63 ottelussa 17 pistettä. Hän ei jatkanut kauden jälkeen Islandersin organisaatiossa, vaan hän teki sopimuksen ECHL-joukkue Cincinnati Cyclonesin kanssa. Vaive ei pelannut kuin yhden ottelun Cyclonesissa, kun Rochester Americans solmi hänen kanssaan koesopimuksen. Onnistuneen koeajan jälkeen Vaive jatkoi koko kauden Americansissa.
Tilastot

Käännös suomeksi
José Song Sui-Wan

José Song Sui-Wan (16. toukokuuta 1941 Shanghai – 15. marraskuuta 2012 Campinas) oli kiinalaissyntyinen, Brasiliassa toiminut roomalaiskatolinen piispa. Hänet vihittiin salesiaanien papiksi 17. heinäkuuta 1971 ja nimitettiin São Gabriel da Cachoeiran hiippakunnan johtoon 23. tammikuuta 2002. Piispaksi vihkiminen seurasi 27. huhtikuuta. Pääkonsekraattorina toimi Walter Ivan de Azevedo, jota avustivat Ercílio Turco ja Irineu Danelón.
Sui-Wan erosi tehtävistään piispana 4. maaliskuuta 2009.
Slovenian kansanpuolue

| Slovenian kansanpuolue> Slovenska ljudska stranka |
| --- | --- |
  
  
  
Perustettu:  12. toukokuuta 1988
Johto:   Marjan Podobnik (pj.) 
Ideologia:   konservatismi  agrarismi  kristillisdemokratia 
Poliittinen kirjo:  keskusta-oikeisto
Toimisto:  Ljubljana, Slovenia
Kansalliskokous:  0 / 90
Euroopan parlamentti:  1 / 8
Kunnanvaltuusto:  218 / 2 750
Kansainväliset jäsenyydet:  – Euroopan kansanpuolue – Euroopan kansanpuolueen ryhmä
Kotisivu:  www.sls.si
Infobox OKNimi-testi OK: 
Slovenian kansanpuolue (sloveeniksi Slovenska ljudska stranka, lyh. SLS)  on slovenialainen konservatiivinen ja agraarinen puolue. Se perustettiin vuonna 1988 Slovenian talonpoikien liiton nimellä ensimmäiseksi demokraattiseksi poliittiseksi järjestöksi Jugoslaviassa, ja se muutti nimensä Slovenian kansanpuolueeksi vuonna 1992. Puolue yhdistyi 15. huhtikuuta 2000 Slovenian kristillisdemokraatteihin muodostaakseen SLS + SKD Slovenian kansanpuolueen, ja muutti nimensä vuonna 2001 Slovenian kansanpuolueeksi. Puolueella on yksi meppi Euroopan parlamentissa, mutta ei yhtään edustajaa Slovenian parlamentissa.
Soundcheck (albumi)

| Soundcheck Circle |
| --- | --- | --- |

Livealbumin tiedot
 Äänitetty : Ravintola Torvi, Lahti, 31. lokakuuta 2009
 Julkaistu: joulukuu 2009
 Formaatti: LP
 Tyylilaji: krautrock, heavy rock, psykedeelinen rock
 Kesto: 47.44
 Levy-yhtiö: Full Contact Records
Circlen muut julkaisut
| Triumph 2009 | Soundcheck 2009 | Rautatie 2010 |
Soundcheck on vuonna 2009 ilmestynyt Circlen 32. albumi. Se äänitettiin lokakuussa 2009 Lahden Ravintola Torvessa järjestetyllä Space Force One -festivaalilla. Levyllä ovat ensimmäistä kertaa mukana kitaristiveljekset Julius ja Pekka Jääskeläinen, jotka ovat myöhemmin soittaneet myös usealla muulla Circlen albumilla.
Brasilialainen Essence Music julkaisi alun perin vain vinyylinä ilmestyneen Soundcheckin CD-muodossa vuonna 2011.
Kappaleet

Kukkakaalia kapteenit! – 3.40
Tuhatsata – 20.39
Virsi – 9.25
Nopeuskuningas – 14.00
Kokoonpano

Mika Rättö – laulu, kosketinsoittimet
Julius Jääskeläinen – kitara
Pekka Jääskeläinen – kitara
Janne Westerlund – kitara
Jussi Lehtisalo – basso, laulu
Tomi Leppänen – rummut
Tuomas Laurila – efektit
José Thurler

José Thurler (19. kesäkuuta 1913 Nova Friburgo – 23. huhtikuuta 1992) oli brasilialainen roomalaiskatolinen piispa. Hänet vihittiin papiksi 4. huhtikuuta 1942 ja nimitettiin Chapecón hiippakunnan johtoon 12. helmikuuta 1959. Piispaksi vihkiminen seurasi 5. huhtikuuta. Pääkonsekraattorina toimi Armando Lombardi, jota avustivat Carlos Eduardo de Sabóia Bandeira Melo ja Vicente Angelo José Marchetti Zioni.
Thurler erosi tehtävistään 22. maaliskuuta 1962, jolloin hän sai nimityksen Capitoliasin titulaaripiispaksi ja Sorocaban hiippakunnan koadjuuttoripiispaksi. Hän erosi myös koadjuuttoripiispan tehtävästä 22. maaliskuuta 1965. Vuonna 1966 hänet nimitettiin São Paulon arkkihiippakunnan vihkipiispaksi. Hän osallistui Vatikaanin toiseen kirkolliskokoukseen.
Jim Meskimen

| Jim Meskimen |
| --- | --- |
 Meskimen vuonna 2014
Henkilötiedot
Syntynyt: 10. syyskuuta 1959 (ikä 65)  Los Angeles, Kalifornia
Näyttelijä
Aktiivisena:  1987 –
Merkittävät roolit:  Werner (Bel-Airin prinssi) Robi (Shaggy & Scooby-Doo Get a Clue!) James Gordon (Batman: Gothamin ritari)
Aiheesta muualla
Viralliset kotisivut
IMDb 
Elonet
Jim Meskimen (s. 10. syyskuuta 1959 Los Angeles, Kalifornia) on yhdysvaltalainen näyttelijä ja imitaattori.
Hänen äitinsä on näyttelijä Marion Ross, joka esiintyi muun muassa televisiosarjassa Onnen päivät.
Ura

Meskimen valmistui Kalifornian yliopistosta taidealalta, jonka jälkeen hän on työskennellyt laajan imitoinninsa myötä imitaattorina ja ääninäyttelijänä. Meskimen muistetaan myös vuonna 1991 brittiläisestä komediasarjasta Whose Line Is It Anyway?, jossa hän vieraili kolmen jakson verran ystävänsä Christopher Smithin kanssa. Tämän jälkeen Meskimen vieraili muun muassa televisiosarjoissa Bel-Airin prinssi, Beverly Hills 90210, Family Matters, Seinfeld, Even Stevens ja Kolmas kivi auringosta. Lisäksi hän on tehnyt sivurooleja elokuviin, kuten Apollo 13, Isäni on turbomies, Apinatapaus ja Vaaralliset hölösuut.
Ura > Ääniroolit

Meskimen aloitti ääninäyttelemisen animaatioissa työskentelemällä aluksi apulaisstoryboardin tekijänä Hanna-Barberalle ja sai myöhemmin töitä Rankin/Bass Productionsista ja sai paikan ThunderCats piirrossarjasta. Toimiessaan sarjassa sivuhahmojen suunnittelijana Meskimen koe-esiintyi sattuman kautta saman yhtiön tuottamaan The Comic Strip piirrossarjaan, jossa hän teki useita eri äänirooleja TigerSharks sarjaan. Sittemmin hän ei kuitenkaan saanut enää äänirooleja, kunnes vuosina 1996–1997 esitetty The Real Adventures of Jonny Quest. Sittemmin Meskimen on tehnyt rooleja sarjoihin, kuten Äly ja Väläys, Teräsmies, Justice League, Avatar, sekä elokuvat Oikeuden Puolustajat: Uusi rintama ja Batman: Gothamin ritari. Hän oli myös John F. Kennedyn äänenä näytelmäelokuvassa Transformers: Kuun pimeä puoli, jossa hän ei kuitenkaan saanut mainintaa lopputeksteihin.
Aiheesta muualla

Jim Meskimen - Voiceover
TV.com (Arkistoitu – Internet Archive)
Voice Chasers (Arkistoitu – Internet Archive)